**Ministru kabineta noteikumu projekta**

**„Par Līgumu starp EUREKA Sekretariātu un Latvijas Republikas Izglītības un zinātnes ministriju” sākotnējās ietekmes novērtējuma ziņojums (Anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Par Līgumu starp EUREKA Sekretariātu un Latvijas Zinātņu akadēmiju” (turpmāk **-** Noteikumu projekts) izstrādāts saskaņā ar Zinātniskās darbības likuma 13.panta trešās daļas 3.un 4. punktu, kas nosaka, ka Izglītības un zinātnes ministrija koordinē starptautiskās sadarbības programmas pētniecības un tehnoloģiju jomās, un Ministru kabineta noteiktajā kārtībā nodrošina atbalstu dalībai šajās programmās un deklarācijas par Ministru kabineta iecerēto darbību 10.12.uzdevumu sekmēt tādu zinātnes sasniegumu un inovāciju pārnesi tautsaimniecībā, kas nodrošinātu augstas pievienotās vērtības produktu piedāvājumu, atbalstot pētniecības un attīstības darbu veicošo mazo un vidējo uzņēmumu dalību kopprogrammā Eurostars. |
| 2. | Pašreizējā situācija un problēmas | Eiropas Savienības Septītā Ietvara programmas pētniecības, tehnoloģiju attīstības un demonstrējumu pasākumiem (2007.–2013.) (turpmāk - 7.IP) speciālās programmas „Iespējas” ietvaros ir izdalīts finansējums MEUR100 (7.IP darbības laikam), lai atbalstītu jaunu instrumentu - kopprogrammu Eurostars tirgus orientētas pētniecības un inovatīvu tehnoloģiju izstrādē Eiropas mērogā, apvienojot Eiropas Savienības (ES), tās dalībvalstu pētniecības programmu, kā arī privāto komercsabiedrību resursus, tādējādi sekmējot konkrētu ekonomikas jomas attīstību Eiropā.Kopprogrammai Eurostars ir šādi galvenie mērķi:* Atbalstīt pētniecības un attīstības darbu veicošos mazos un vidējos uzņēmumus, atbalstot inovatīvu produktu, pakalpojumu un tehnoloģiju ar augstu pievienoto vērtību izstrādi un ieviešanu, kas ir svarīgi konkurētspējai un izaugsmei Eiropas līmenī,
* Apvienot un koordinēt pētniecības intelektuālo potenciālu Eiropas mērogā, smeļoties no visiem pētniecības un attīstības investīciju avotiem — gan publiskā (tai skaitā nacionālā), gan privātā sektora,
* Nodrošināt ciešāku saikni starp rūpniecību un pētniecību, tādējādi veicinot Eiropas Pētniecības telpas izveidi un Lisabonas stratēģijas mērķu īstenošanu.

Lai īstenotu kopprogrammu Eurostars pētniecības un attīstības darbu veicošo mazo un vidējo uzņēmumu atbalsta jomā, 2008. gada 09. jūlijā tika pieņemts Eiropas Parlamenta un Eiropas Padomes lēmums Nr.743/2008/EK (Turpmāk – „Lēmums”) par kopienas dalību pētniecības un attīstības programmā, ko uzsākušas vairākas dalībvalstis ar mērķi atbalstīt pētniecības un attīstības darbu veicošos mazos un vidējos uzņēmumus.Lēmums nosaka, ka kopprogrammas Eurostars īstenošana notiek saskaņā ar Eiropas kopienas dibināšanas līguma 169. un 172. pantu un to veic programmas EUREKA Sekretariāts.Lēmums nosaka kopprogrammas Eurostars mērķus, uzdevumus, darbības principus un finansēšanas mehānismu, kā arī visu dalībnieku atbildību par savu saistību izpildi. Saskaņā ar Lēmumu Eurostars Sekretariāts nodrošina projektu pieteikumu konkursus. Iesaistoties kopprogrammas Eurostars izsludinātajos projektu pieteikumu konkursos, Latvijas mazajiem un vidējiem uzņēmumiem (MVU) un zinātniskajām institūcijām, kas reģistrētas IZM Zinātnisko institūciju reģistrā, būs iespēja veidot ciešu sadarbību inovatīvu produktu, pakalpojumu un tehnoloģiju izstrādē un ieviešanā ar Eiropas uzņēmumiem un zinātniskajām institūcijām, kopīgi risinot aktuālas problēmas tehnoloģisko inovāciju jomā, kā arī piesaistīt ES finansējumu inovatīvo tehnoloģiju izpētei un izstrādnei, tādējādi ceļot savas valsts konkurētspēju. Finansējumu Eurostars atbalstam Latvijā izdalīs esošā IZM Valsts budžeta kārtējam gadam zinātnei paredzēto izdevumu ietvaros. Jauni izdevumi valsts budžetam neradīsies.Līgums ir nepieciešams, jo Lēmums satur galvenokārt noteikumus par:* Eurostars mērķiem, mērķa auditoriju un funkcionēšanas pamatprincipiem;
* Eiropas Savienības un EUREKA Sekretariāta galvenajiem mērķiem, pienākumiem un saistībām, ieskaitot kopprogrammas pārvaldes sistēmas uzbūvi un principus;
* Centralizēto Eurostars projektu novērtēšanas procedūru;
* Projektu finansēšanu no Nacionālajām finansēšanas sistēmām;
* Eiropas Savienības papildus finansējuma avotus, pārskatīšanas procedūru, kontroli u.c.

Vienlaicīgi Lēmums un citi atbilstošie Eiropas Savienības tiesību akti nesatur sistematizētu mērķu, pienākumu, saistību, sankciju u.c. izklāstu sakarā kopprogrammas Eurostars ieviešanu attiecīgajā dalībvalstī. Tādēļ EUREKA Sekretariāts ir izstrādājis projektu attiecīgajam Divpusējam Līgumam starp īpašo kopprogrammas Eurostars ieviešanas struktūru – EUREKA Sekretariātu un dalībvalsts ieviesējinstitūciju. Šis līgums nosaka:* Pušu informācijas apmaiņas sistēmu un principus;
* Pušu savstarpējās finansiālās saistības, kā arī ieviesējinstitūcijas saistības pret Eiropas Savienību un projektu dalībniekiem;
* Audita un kontroles sistēmu dalībvalsts ieviesējinstitūcijā un projektos;
* Sankcijas par saistību, t.sk. finansiālo, nepildīšanu;
* Strīdu izšķiršanu u.c.

Var secināt, ka minētais Divpusējais Līgums ir būtiski nepieciešama sastāvdaļa, lai dalībvalstī ieviestu kopprogrammu Eurostars.Pētniecības un attīstības darbu veicošo MVU atbalsts ir instruments, ko aizvien plašāk realizē valstis, kas grib nodrošināt savu ekonomiku konkurētspēju. Saskaņā ar kopprogrammas Eurostars definīciju pētniecības un attīstības (P&A) darbu veicošs MVU ir tāds uzņēmums, kasP&A velta vismaz 10% no apgrozījuma vai 10% no strādājošo pilna laika ekvivalenta. P&A darbu veicoši uzņēmumi Latvijā ir a.s. Neomat, a.s. Biotehniskais centrs, SIA Ritols u.c., kas darbojas jaunu materiālu, biotehnoloģiju u.c. jomās. Kopprogrammas Eurostars projektu pieteikumu konkursos līdz 2010. gada septembrim ir iesniegti 10 projekti ar Latvijas institūciju līdzdalību. No tiem četri ir sekmīgi izgājuši centralizēto ekspertīzi (E!4798 ILT, E!5131 NORM, E!5487 Seprofast un E! REAL-Bridge DBS).Finansējumu Eurostars atbalstam izdalīs esošā IZM Valsts budžeta kārtējam gadam zinātnei paredzēto izdevumu ietvaros. Jauni izdevumi valsts budžetam neradīsies. |
| 3. | Saistītie politikas ietekmes novērtējumi un pētījumi | Nav  |
| 4. | Tiesiskā regulējuma mērķis un būtība | Kopprogrammas Eurostars darbības rezultātā tiek apvienotas privātā sektora investīcijas ar valsts un Eiropas Kopienas publisko finansējumu, tostarp dotācijām no 7.IP un aizdevumiem un garantiju finansējumu, ko piešķīrusi Eiropas Investīciju banka. Kopprogrammas Eurostars kā atvērts un novatorisks pētniecības un attīstības darbu veicošo MVU atbalsta modelis veicinās Eiropas ieguldījumus inovatīvu, tirgus pieprasītu produktu, pakalpojumu un tehnoloģiju izstrādi un ieviešanu un ātru ievadīšanu tirgū. |
| 5. | Projekta izstrādē iesaistītās institūcijas | Latvijas Zinātņu akadēmija |
| 6. | Iemesli, kādēļ netika nodrošināta sabiedrības līdzdalība | Latvija kopprogrammā Eurostars apliecina jau uzņemtās saistības: Eiropas Parlamenta un Eiropas Padomes lēmums Nr.743/2008/EK, 2008. gada 09. jūlijs, („Lēmums”) par kopienas dalību pētniecības un attīstības programmā, ko uzsākušas vairākas dalībvalstis ar mērķi atbalstīt pētniecības un attīstības darbu veicošos mazos un vidējos uzņēmumus (Decision N0 743/2008/EC of the European parliament and of the Councli od 9 July 2008), līdz ar to sabiedrības līdzdalība nav nepieciešama. |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Pētniecības un attīstības darbu veicošie mazie un vidējie uzņēmumi |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Sakarā ar tirgus iespējamo papildināšanos ar tautsaimniecībai nepieciešamām precēm un pakalpojumiem, kā arī ar jaunu darba vietu izveidi ietekme uz sociālo situāciju varētu būt pozitīva. Nodarbinātība varētu pieaugt sakarā ar jaunu, augsti kvalificētu darba vietu veidošanos. |
| 3. | Tiesiskā regulējuma finansiālā ietekme | 1) Projektos izstrādātos, inovatīvos un konkurētspējīgos produktus un/vai tehnoloģijas (vai to licenzes) pārdodot vai pielietojot, Latvijas MVU – Eurostars projektu dalībniekiem varētu augt apgrozījums un attiecīgi palielināties Valsts budžetā iemaksātie nodokļi;2) Jaunie produkti varētu būt konkurētspējīgi, ar eksporta potenciālu, kas sekmētu valūtas ieplūšanu valstī;3) Saskaņā ar Lēmumu, Latvijas institūcijas – sekmīgo Eurostars projekta dalībnieki (MVU un zinātniskās institūcijas, kas ir reģistrētas IZM Zinātnisko institūciju reģistrā) papildus Nacionālā budžeta atbalstam vēl saņem Eiropas Savienības līdzfinansējumu ar tādu apjomu, kas maksimāli sastāda 1/3 no Eurostars projektos ieguldītā Latvijas valsts budžeta finansējuma;4) Lai atbalstītu Eurostars projektu dalībniekus no Latvijas, finansējumu izdalīs esošā IZM Valsts budžeta kārtējam gadam zinātnei paredzēto izdevumu ietvaros. Jauni izdevumi Valsts budžetam neradīsies. |
| 4. | Tiesiskā regulējuma nefinansiālā ietekme | Tā kā kopprogrammas Eurostars projektu ekspertīze notiek centralizēti un to veic Eiropas līmeņa eksperti no visām dalībvalstīm pēc iepriekš saskaņotiem un apstiprinātiem kritērijiem, kas atspoguļo pašas jaunākās, aktuālākās Eiropas likumdošanas prasības, var sagaidīt, ka kopprogrammas Eurostars projektu izstrādnes: 1. Varētu sekmēt ekonomiskāku, ilgtspējīgu dabas resursu izmantošanu, ekoloģiskās situācijas uzlabošanos;
2. Varētu sekmēt piesārņojošo vielu emisijas vidē mazināšanos;
3. Varētu mazināt darbības radītos atkritumus.
 |
| 5. | Administratīvās procedūras raksturojums | Nav |
| 6. | Administratīvo izmaksu.monetārs novērtējums | Nav |
| 7. | Cita informācija | Nav |

|  |
| --- |
| **III Tiesību akta projekta ietekme uz valsts budžetu un pašvaldību budžetiem**(tūkst. latu) |
| Rādītāji | 2010. gads | Turpmākie trīs gadi |
| 2011 | 2012 | 2013 |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar 2010. gadu | Izmaiņas salīdzinot ar 2010. gadu | Izmaiņas salīdzinot ar 2010. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi; | 0 | 0 | 0 | 0 | 0 |
| 1.2. valsts speciālais budžets; | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets; | 0 | 0 | 0 | 0 | 0 |
| 2.2.valsts speciālais budžets; | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: |  |  | 0 | 0 | 0 |
| 3.1. valsts pamatbudžets; | 0 | 0 | 0 | 0 |  0 |
| 3.2. speciālais budžets; | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Nav attiecināms |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets; | 0 | 0 | 0 | 0 |
| 5.2. speciālais budžets; | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
| 6.1. Detalizēts ieņēmumu aprēķins; |
| 6.2. Detalizēts izdevumu aprēķins |
| 7. Cita informācija | Līgums starp kopuzņēmumu EUREKA Sekretariāts un Latvijas Republikas Izglītības un zinātnes ministriju tiks īstenots Izglītības un zinātnes ministrijas esošo valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Iekļauj informāciju atbilstoši instrukcijas 54.punktā noteiktajamMK noteikumos Nr.722. „Kārtība, kādā nodrošina valsts atbalstu dalībai starptautiskās sadarbības programmās pētniecības un tehnoloģiju jomās”, (2008.gada 08.septembrī) tiks veikti papildinājumi, kas noteiks Eurostars projektu valsts atbalsta noteikumus Latvijā (Eurostars Nacionālā atbalsta programma). |
| 2. | Cita informācija | Iekļauj papildu informāciju pēc tiesību akta projekta izstrādātāja ieskatiem.Ja šādas informācijas nav, ieraksta - "Nav" |

|  |
| --- |
| **V. Kādām Latvijas starptautiskajām saistībām atbilst normatīvais akts** |
| 1. Saistības pret Eiropas Savienību |  |
| 2. Saistības pret citām valstīm un starptautiskajām institūcijām un organizācijām | Nav attiecināms. |
| 3. Saistības, kas izriet no Latvijai saistošajiem divpusējiem un daudzpusējiem starptautiskajiem līgumiem | Nav attiecināms. |
| 4. Atbilstības izvērtējums |  |
| Attiecīgo Eiropas Savienības tiesību aktu veids (piemēram, Eiropas Kopienas dibināšanas līgums, direktīva, regula, lēmums, vadlīnijas, rekomendācijas), nosaukums, datums un numurs, kuru prasības tiek pārņemtas vai ieviestas ar normatīvo aktu | Nav attiecināms. |
| 2.tabula |
| 5. Saistības sniegt paziņojumu Eiropas Savienības institūcijām atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta sniegšanas un finanšu noteikumu projektiem | Nav attiecināms. |
|  6. Cita informācija | 1) Valsts budžeta finansējums sekmīgo Eurostars projektu īstenošanai tiks piešķirts saskaņā ar Komisijas regulā (EK) Nr.800/2008 (2008.gada 6.augusts), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. vai 88.pantu (vispārējā grupu atbrīvojuma regula) (turpmāk – Komisijas Regula) vai Savienības nostādnēs par Valsts atbalstu pētniecībai, attīstībai un inovācijai (turpmāk – Nostādnes), noteiktajiem atbalsta nosacījumiem.Papildus MK noteikumu projektam tiks izstrādāti noteikumi (Nacionālā Eurostars finansēšanas programma Latvijā), kuros tiks definēti nosacījumi atbalsta piešķiršanai saskaņā ar Komisijas Regulu vai Nostādnēm.Ja atbalsts tiks piešķirts saskaņā ar Komisijas Regulu, tad pēc atbalsta programmas spēkā stāšanās 20 darba dienu laikā tiks nosūtīta kopsavilkuma informācija Eiropas Komisijai par šo atbalsta pasākumu saskaņā ar Komisijas Regulas 9.panta 1.punktu. Savukārt, ja atbalsts tiks piešķirts saskaņā ar Nostādnēm, tad pirms programmas ieviešanas atbalsta programma tiks paziņota Eiropas Komisijai par tās atbilstību komercdarbības atbalsta kontroles normām. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
|  |
| 1. | Projekta izpildē iesaistītās institūcijas | Izglītības un zinātnes ministrija Latvijas Zinātņu akadēmija |
| 2. | Projekta izpildes ietekme uz pārvaldes funkcijām |  Projekta izpilde neietekmē institūciju funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Jaunas institūcijas netiks izveidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija. |  Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. |  Esošās institūcijas netiks reorganizētas. |
| 6. | Cita informācija. | 1) Saskaņā ar Ministru kabineta 2006.gada 24.februāra rīkojumu Nr.131 „Par Latvijas Zinātņu akadēmijas padotības īstenošanu” noteikts, ka Latvijas Zinātņu akadēmijas – atvasinātas publiskas personas – padotību īsteno ar Izglītības un zinātnes ministra starpniecību. Starp LZA un IZM ir noslēgts Deleģēšanas līgums (Nr.1-23/85, 01.02.2008.) par nepieciešamo deleģējumu LZA ieviest Latvijā kopprogrammu Eurostars. Deleģēšanas līgums tiks papildināts ar IZM sniegtu pilnvarojumu Latvijas Zinātņu akadēmijai slēgt līgumus valsts vārdā un veikt līgumā paredzētās darbības, kā arī visus ar Līguma izpildi, uzraudzību un kontroli saistītie jautājumi;2) LZA sadarbībā ar IZM līdz 2010. gada beigām izstrādās un saskaņos ar Izglītības un zinātnes ministriju, Finanšu ministriju un Ekonomikas ministriju, kā arī nepieciešamības gadījumā apstiprinās Ministru kabinetā Eurostars Nacionālās atbalsta programmas noteikumus; 3) Pēc Līguma noslēgšanas tiks veikti MK noteikumu Nr.722 „Kārtība, kādā nodrošina valsts atbalstu dalībai starptautiskās sadarbības programmās pētniecības un tehnoloģiju jomās”, (08.09.2008.) grozījumi. MK noteikumi tiks papildināti ar noteikumiem par Eurostars Nacionālo atbalsta programmu, kas detalizēti raksturos valsts atbalsta nodrošināšanu Eurostars programmas projektu dalībniekiem no Latvijas.4) Sekmīgo Eurostars projektu Latvijas institūciju atbalstam laika periodā no 2010.g.līdz 2012.gadam finansējums ir paredzēts no Valsts budžeta programmas 70.06 „Dalība ES pētniecības un tehnoloģiju attīstības programmā” kārtējam gadam piešķirtajiem līdzekļiem.5) IZM pieņems lēmumu par finansējuma apjomu Eurostars programmas projektiem kārtējam gadam. Minētie līdzekļi tiks izmantoti Eurostars Divpusējā sadarbības līguma 4.1. a) un b) punktu īstenošanai.6) Pēc tam, kad LZA būs iesniegusi kārtējā Eurostars projektu konkursa sekmīgo projektu sarakstu IZM, IZM izveidotā attiecīgajā komisijā pieņems lēmumu par kopīgo nacionālā finansējuma apjomu kārtējam Eurostars projektu konkursam no esošā Valsts budžeta kārtējam gadam zinātnei paredzētajiem izdevumiem;Balstoties uz kopīgo pieejamo nacionālā finansējuma apjomu kārtējam Eurostars projektu konkursam un uz centralizētās ekspertīzes rezultātiem, IZM izveidotā attiecīgajā komisijā pieņems lēmumu par to, kurus saraksta projektus un kādā apjomā atbalstīt;Pārējo projekta budžeta daļu varēs finansēt paši projektu dalībnieki saskaņā ar Eurostars programmu reglamentējošo dokumentu (Eiropas Parlamenta un Padomes Lēmums 743/2008/CE, 2008. gada 9. jūlijs), turpmāk „Lēmums”; Eurostars projektu dalībniekiem ir tiesības apstrīdēt LZA lēmumu Administratīvā procesa likumā noteiktajā kārtībā.7) Lai nepieļautu nekādu divkāršu finansējumu Eurostars projektos no citiem Kopienas finansējuma avotiem jo īpaši no Septītās Ietvarprogrammas līgumos starp LZA un Eurostars projektu dalībniekiem tiks iekļauts īpašs punkts „Izpilde”, kas saturēs sekojošus noteikumus:7.1.) Pirms finansējuma piešķiršanas Eurostars projektu dalībniekiem būs jāsniedz informācija LZA par to, vai viņi jau nesaņem vai arī neplāno nākotnē saņemt finansējumu (pieteikts projekts) no citiem Savienības finansējuma avotiem, jo īpaši no Septītās Ietvarprogrammas, projektos, kas ir par to pašu vai līdzīgu tēmu kā Eurostars projektā;7.2.) Katram sekmīgajam projektam nodrošināt neatkarīgu auditu, attiecīgos izdevumus paredzot projekta tāmē; Minētie noteikumi tiks iekļauti arī attiecīgajos MK not. 722 (08.09.2008.) grozījumos.8) Pirms līgumu slēgšanas ar Latvijas institūcijām par Valsts atbalsta sniegšanu Eurostars projektu izpildei, Latvijas Zinātņu akadēmija apņemas nodrošināt pretendentu atbilstību kopprogrammai Eurostars saskaņā ar Lēmumu. Par valsts budžeta atbalsta pretendentu var kļūt jebkura maza vai vidēja komercsabiedrība, kas ir juridiska persona un atbilst šādiem kritērijiem:a) tā ir reģistrēta Komercreģistrā; b) tā ir tieši atbildīga par projekta sagatavošanu un vadību un projekta īstenošanā nedarbojas kā starpnieks; c) tai ir pieejami stabili un pietiekami finanšu līdzekļu avoti, kvalificēts zinātniskais personāls un materiāltehniskais nodrošinājums, lai komerc­sabiedrības darbība netiktu pārtraukta projekta ieviešanas laikā, kā arī zinātniskās institūcijas, kas ir reģistrētas IZM Zinātnisko institūciju reģistrā.9) Uz atbalstu nevar pieteikties atbalsta pretendents, kas:a) ar tiesas lēmumu atzīts par maksātnespējīgu, tai skaitā atrodas sanācijas procesā vai saskaņā ar komercreģistrā pieejamo informāciju atrodas likvidācijas procesā, vai tā saimnieciskā darbība ir izbeigta; b) nav samaksājis nodokļus un citus valsts vai pašvaldību noteiktos obligātos maksājumus pilnā apmērā un normatīvajos aktos noteiktajos termiņos”.10) Lai nodrošinātu Līguma projekta 8. panta otrajā daļā minēto noteikumu ievērošanu, LZA līgumos ar Eurostars projektu dalībniekiem tiks ietvertas visas tās prasības IĪT un to izmantošanas jomā, kas izriet no noteikumiem par dalību Septītajā Ietvarprogrammā, kā arī atrunāts sankcijas par šo prasību nepildīšanu. |

Anotācijas IV un VI sadaļa – nav attiecināms.

##### Izglītības un zinātnes ministrs R.Broks

Vizē: Valsts sekretārs M.Gruškevics

17.12.2010

K.Karolis

2483

Tālr.67047996,

kaspars.karolis@izm.gov.lv